GRAND รายได้ลด-ต้นทุนพุ่ง ฉุดงบไตรมาส 2/62 พลิกขาดทุนมาที่ 177 ลบ.
GRAND รายได้ลด-ต้นทุนพุ่ง ฉุดงบไตรมาส 2/62 พลิกขาดทุนมาที่ 177 ลบ. จากปีก่อนกำไร 234.41 ลบ. ขณะที่งวด 6 เดือน พลิกขาดทุนมาที่ 224.51 ลบ. จากปีก่อนกำไร 282.14 ลบ.
6 ส.ค. 2562

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด(มหาชน) หรือ GRAND รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 31 ส.ค.61 ดังนี้

โดยผลการดำเนินงานในไตรมาสดังกล่าวพลิกขาดทุน เนื่องจากต้นทุนการประกอบกิจการโรงแรมเพิ่มขึ้น จำนวน 273 ล้านบาท จากงวดเดียวกันของปีก่อน ตามรายได้จากการประกอบกิจการโรงแรมที่เพิ่มขึ้น
ขณะที่รายได้จากการขายอสังหาริมทรัพย์ของบริษัทมีจำนวน 190 ล้านบาท ลดลงจากงวดเดียวกันของปีก่อน จำนวน 858 ล้านบาท ส่วนใหญ่เกิดจากการโอนกรรมสิทธิ์ห้องชุดของโครงการไฮด์ สุขุมวิท 11 ที่ลดลงและต้นทุนจากการขายอสังหาริมทรัพย์
อีกทั้งค่าใช้จ่ายในการบริหารของกลุ่มบริษัท เพิ่มขึ้นจากงวดเดียวกันของปีก่อน จำนวน 91 ล้านบาท และต้นทุนทางการเงินของกลุ่มบริษัทเพิ่มขึ้นจากงวดเดียวกันของปีก่อน จำนวน 140 ล้านบาท ตามเงินกู้ยืมและหุ้นกู้ที่เพิ่มขึ้นจากปีก่อน ประกอบกับอัตราดอกเบี้ยเงินกู้ของบริษัทในปีนี้มีการปรับตัวสูงขึ้น